Abdullah bin Umar

Abḍullah bin Umar bin al-Khattab (bhâsa Arab: عبد الله بن عمر بن الخطاب; lahèr c. 613 M – sèdhâ 693 M) panèka sohabhât Nabi Muhammaḍ bân pottrana Umar bin Khattab, khalifah kaḍuwâ' Islam. Abḍullah bin Umar maso' Islam è bâkto ghi' kènè' bân apinḍâ ka Maḍinah kalabân ramana. E bâkto Perang Baḍr (624 M), Abḍullah bin Umar terro noro'a namong ètolak polana ghi' omor 11-12 taon. Salèrana jhughân ta' èbâghi noro' Perrang Uhuḍ (625 M) bân coma aktif è perrang molaè Perrang Khanḍâq (627 M). tarètana, Hafsah, dhâddhi rajina Nabi Muhammaḍ.Dzahabi, Imam (2017). Terjemah Siyar A'lam an-Nubala Vol.7. Hal. 327-380. Jakarta: Pustaka Azzam. ISBN 978-602-236-270-8

Ibnu Umar abârnaè jânggu’na konèng kalabân obu’ lanjhâng sampe’ ka ḍâḍâna. Salèrana jhughân ngangghuy sèllo' sè èokir kalabân okèran nyamana. Abḍullah bin Umar akabin sareng Shafiyyah bint Abu Ubaiḍ bin Mas'uḍ ats-Tsaqafi è taon 16 HTabari, Imam (1993). History of al-Tabari Vol 13-15. New York: State University of New York Press. ISBN 0-7914-0851-5 bân anḍi' pottra 7 orèng, saterrossa kalabân buḍâk en anḍi' pottra 9 orèng.

Abḍullah bin Umar tamaso’ sohabhât sè ariwayataghi haḍits sè palèng bânnya’, kalabân lebbi ḍâri 2.600 riwayat sè ècathet è kètab haḍist akaḍhi Sahih al-Bukhari bân Sahih Muslim. Bâḍâ lebbi ḍâri 100 orèng sè ajhârbâ'aghi haḍâts ḍâri Ibnu Umar. Salèrana kalonta cè' selektiffâ è ḍâlem ariwayataghi haḍits, lebbi ngotama'aghi riwayat sè èkèḍing langsong ḍâri Nabi Muhammaḍ, namong jhughân ariwayataghi ḍâri sohabhât sè èkaparcajâ akaḍhi ramana. Salerana kowat è bâkto alakonè bhâjâng malem, bân 40 taon ta' perna ngakan kantos kennyang.Muhammad Raji Hassan, Kinas (2012). Ensiklopedia Biografi Sahabat Nabi. Jakarta: Penerbit Zaman. ISBN 978-979-024-295-1 Salèrana ros-terrosan nèro è dhimma nabi ambu ka'angguy abhâjâng è ḍâlem parjhâlânan, Abḍullah jhughân noro’è.Mustofa, Imron (2021-11). Barisan Pemuda Pembela Nabi Saw. LAKSANA. hlm. 189. ISBN 978-623-327-201-8.

È bâkto Fitnah lughâlluna (656–661 M), salèrana ta' poron abhâkte ka Ali bin Abi Talib otabâ Muawiyah bin Abu Sufyan. Mètorot Ibnu Sa'aḍ è ḍâlem ath-Thabaqat al-Kubra, sikap ka'ḍinto ècerminaghi usahana ka'angghuy ajaga netral è ḍâlem konflik politik muslim è bâkto jâriya.

karana dhâddhi ahli fiqih, pèkkèran hokomma dhâddhi acuan penting è ḍâlem madzhab Maliki lèbât moredḍhâ, Nafi'—mantan buḍak (mawla) sè dhâddhi parowi sè kalonta. riwayatdhâ jhughân èkutip ḍâlem literatur madzhab Hanbali, khusussâ è ḍâlem pembahasan fiqh generasi awwâl 

 Biografi 

 Abḍullah bin Umar. 
Ibnu Umar maso' Islam sareng ramana è bâkto ghi' kènè', bân hijrah ka Maḍinah sareng ramana. è bâkto aomor 13 taon salèrana terro areng-sareng ramana è ḍâlem perrang Baḍr, namong Nabi ta’ kasokan. Perang pertama sè èlakoni panèka Perang Khanḍâq. Salerana jhughân noro' perrang Dzaturriqa bân noro' abhâjâng Khauf (anhâjâng è konḍisi perrang).Ridha, Muhammad (2021-05-01). Perang Dzatur Riqa‘, Perang Badar Akhir dan Perang Bani Musthaliq. Hikam Pustaka. hlm. 4. Salèrana saterrossa aperrang sareng Ja'far bin Abu Talib è Perang Mu'tah, bân jhughân noro' è ḍâlem pembebasan kottah Mekkah ( Fathu Makkah ).

 Sombher